stanford-oval/wikipedia huggingface dataset:
ספיירו 2: זעמו של ריפטו!
עלילה > גבעות הסתיו > פרקטור הילס

פרקטור הילס או גבעות סדוקות הוא עולם אפלולי וסוריאליסטי, מעין שטח מרעה גדול במיוחד, המצוי תחת לילה נצחי. יושביו הם סאטירים ונשות-תיש. עם הגעתו למקום, מגלה ספיירו כי ענקי אבן הקרויים "מעצבי אדמה" הטילו כישוף על כל הסאטירים והפכו אותם לפסלים. בכדי לסיים את השלב, הוא נדרש לנפץ אותם בכדי שהסאטירים יוכלו לצאת החוצה ולנגן בחמות החלילים שלהם, כך שצלילי מנגינתם ישברו את מחסום האבן החוסם את הדרך למקדש המרכזי.
ישנן שלוש אבני חן בעולם. אחת מהן נמסרת לספיירו מידיו של סאטיר, המבקש ממנו לעזור לו לנפץ את דלת הכלוב בו כלואה חברתו, כריסטה. האבן השנייה ניתנת לו מידיו של האלכימאי, הזקוק לשומר שיגן עליו מפני ענקי האבן בדרכו להאנטר. עם הגעתם ליעדם, מציע האנטר לספיירו אבן נוספת, בתמורה לכך שיעזור לו להרוג את כל הענקים הנותרים. עם סיום השלב מקבל ספיירו טליסמאן בצורת חליל עשוי ארד.
עלילה > גבעות הסתיו > מאגמה קון

מאגמה קון הוא עולם געשי ועתיר לבה המאוכלס בסאטירים. עם הגעתו למקום מגלה ספיירו כי מעצבי האדמה, אותם ענקי סלע שפגש קודם לכן בפרקטור הילס, עוררו את הר הגעש הרגיש המצוי במרכז עולמם, וכל המקום ויושביו נמצאים כעת בסכנת חיים מידית. בכדי לסיים את השלב, נדרש ספיירו להרוג את כל הענקים ולסגור את המכסה מעל ההר.
שתיים מאבני החן המצויות בעולם נמסרות לספיירו מידיו של האנטר, המסתתר בלוע הר הגעש, אשר בדרך לא מוסברת קפא והפך למערה עשוית קרח. האנטר מציב בפני ספיירו שני אתגרים הכרוכים בתחרות איסוף קריסטלים הבוקעים מתוך הקרח הגעשי. האבן השלישית נמסרת אליו מידי אחד הסאטירים, המבקש ממנו להרוג את כל מפלצות הלבה, אשר גנבו את כובעי המסיבה שלו ושל חבריו. עם סיום השלב מקבל ספיירו טליסמאן בצורת פסלון של הר געש משובץ באבני אודם.
עלילה > גבעות הסתיו > שיידי אואזיס

שיידי אואזיס הוא עולם מזרח תיכוני נוסף המצוי בתוך טירה ערבית ענקית. יושביו הם היפופוטמים המאוימים בידי ג'יניות וחובשי טורבנים שונים. בכדי לסיים את השלב נדרש ספיירו לעזור להיפופוטמים להביס את אויביהם, ובנוסף להפיל עבורם את הפירות המצויים על העצים הגבוהים, אליהם הם אינם מצליחים להגיע. עם אכילת הפירות מקבלים ההיפופוטמים כוחות-על העוזרים להם לפרוץ את דלתות הטירה הנעולות ולהוביל את ספיירו אל שער היציאה.
שתי אבני החן המצויות בארמון נמסרות לספיירו מידי ההיפופוטמים, אחת מהן עבור הריגת שלושה גנבים המסתובבים לאורך מסדרונות היכלי המלוכה, והשנייה בתמורה לניפוץ האבנים בהן נכלאו כמה מהם, בטרם ישקעו לתוך אגם הלבה. עם סיום השלב מקבל ספיירו טליסמאן בצורת מנורת שמן.
עלילה > גבעות הסתיו > מטרו ספידווי

מטרו ספידווי הוא עולם מרוצים עירוני בו נדרש ספיירו להשלים ארבע מטלות שונות לפני עצירתו של שעון העצר המופעל עם תחילת השלב. המשימות כוללות הריגת שמונה יונים, ניבתנים, וקופצי באנג'י, וכן מעבר בין שמונה שערים חשמליים. כמו כן ישנה משימה נסתרת הניתנת לספיירו מידי ראש העיר, המבקש ממנו ומהאנטר להשיב את כל שקי היהלומים שנגנבו בידי החתולים, בתמורה לאבן חן בודדת.
עלילה > גבעות הסתיו > אייסי ספידווי

אייסי ספידווי הוא עולם מרוצים ארקטי בו נדרש ספיירו להשלים ארבע מטלות שונות לפני עצירתו של שעון העצר המופעל עם תחילת השלב. המשימות כוללות הריגת שמונה מחליקי קרח, רחפני שלג ונחשי ים, וכן מעבר בין שמונה קשתות קרח. ישנה משימה נסתרת בשלב הניתנת לספיירו מידי האנטר, המאתגר אותו לעבור בין חמישים טבעות אוויריות כאשר הוא רתום למצנח רחיפה.
עלילה > טונדרת החורף

טונדרת החורף היא עיר בית הררית ומושלגת המצויה בלילה נצחי. בעיר ישנה טירה קטנה בעלת גרם מדרגות ארוך, בנוסף לשער גדול במיוחד או "סופרפורטל", המוביל, עם השלמת כל המשימות, לחופי הדרקון. מחוץ לטירה ישנן שתי מערות ומפל מים נסתר. ישנם חמישה שערי עולמות ברחבי העיר, אולם בשונה מערי הבית הקודמות, עם סיומם מקבל ספיירו אבני חן במקום טליסמאנים.
עם השלמת כל העולמות מגיע ספיירו בכדי להילחם בריפטו, הבוס האחרון, בזירה המיוחדת שלו. הקרב מתחלק לשלושה שלבים, כאשר בראשון נלחם ריפטו בגפו. עם הבסתו הוא מזמן מעין רובוט שנבנה בצלמו של גולפ, וממשיך להילחם בספיירו. בשלב השלישי, הופך ריפטו אבן חן מוזהבת לציפור ענקית ונמלט לאוויר, בעודו יורה כדורי אש על ספיירו, המרחף אחריו.
עלילה > טונדרת החורף > מיסטיק מארש

מיסטיק מארש הוא עולם ביצתי וערפילי המכיל אלמנטים אוסטרליים ואסיאתיים. יושביו, מכשפי המים, מבקשים את עזרתו של ספיירו בהחייאת המעיין הקסום שלהם, המפיח חיים בכל עורקי עולמם. השלב מכיל אויבים משונים במקצת, החל בפילים בעלי קונכיות של שבלולים וכלה בדגים נפוחיתיים.
אחת מתוך שלושת אבני החן המצויות בשלב נמסרת לספיירו עם החייאת המעיין. אבן נוספת ניתנת לו מידיו של בזיל, מגלה ארצות שרכבו שבק חיים במורד הדרך, המבקש את עזרתו בהשבת המצתים שלו, אשר נגנבו בידי קנגורו. האבן השלישית נמצאת בידיו של הפרופסור, המבקש מספיירו למצוא את עיפרונו האבוד.
עלילה > טונדרת החורף > קלאוד טמפלס

קלאוד טמפלס הוא עולם הררי ועתיר מקדשים המאוכלס בידי מכשפים, הנמצאים במלחמה מתמדת זה עם זה, ומבקשים את עזרתו של ספיירו בהשבת הסדר לעולמם. שלושת אבני החן המצויות בשלב נמסרות לספיירו לאחר שהוא מביס את כל המכשפים, מצלצל בשלושה פעמונים בעזרת כוח קיפאון מיוחד, ומצליח לעקוב אחר נער הסובל מפיגור שכלי למקום מחבואו הסודי.
עלילה > טונדרת החורף > רובוטיקה פארמס

רובוטיקה פארמס היא חווה עתידנית המנוהלת בידי חוואים-רובוטים, הזועקים לעזרתו של ספיירו על מנת שיציל אותם מנחיל חרקי הברזל שהשתלט על עולמם. ספיירו נאלץ להילחם בחגבים, דבורים וחיפושיות, כולם רובוטיים, בדרכו להדלקת המנורה הענקית המפיחה חיים בחווה. אחת משלושת אבני החן המצויות בשלב נמסרת לספיירו עם הדלקת המנורה, אחת נוספת בתמורה להדברת החרקים המציקים לאחד החקלאים, והשלישית עבור ריסוק כל הדלועיים באמצעות כוח התנגשות מיוחד.
עלילה > טונדרת החורף > מטרופוליס

מטרופוליס היא עיר עתידנית המיושבת בידי רובוטים הקרויים דרואידים. ארבעת אבני החן המצויות בשלב נמסרות לספיירו בתמורה להריגת האויבים, והוא נאלץ להילחם בפרות חלל, בחזירים מתאבדים ובחלליות מרחפות. כמו כן ישנה משימת בוס הכרוכה בהריגת שור ענקי שהשתלט על נשקיית הרובוטים.
עלילה > טונדרת החורף > קניון ספידווי

קניון ספידווי הוא עולם מרוצים וולקני המתרחש בין נקיקים צרים, בו נדרש ספיירו להשלים ארבע מטלות שונות לפני עצירתו של שעון העצר המופעל עם תחילת השלב. המשימות כוללות הריגת שמונה עיטים ואילים, התנגשות בשמונה מכוניות, ומעבר בין שמונה טבעות אוויריות. אבן החן הבודדת המצויה בעולם ניתנת לספיירו מידיו של האנטר, לאחר שהוא עוזר לו לבחון את המטוס שבנה באמצעות ירי על בלונים.
עלילה > חופי הדרקון

חופי הדרקון הם מקום נופש, אליו ניסו ספיירו וספארקס להגיע, לפני שזומנו בעל כורחם לאוולאר, בידי הפרופסור וחבריו. לאחר הבסתו של ריפטו נפתח השער המיוחד בטונדרת החורף המוביל אל החופים, בהם נמצא פארק שעשועים מיוחד המכיל מספר משחקים. אם השחקן השלים את כל המשימות, קרי אסף עשרת אלפים יהלומים ושישים וארבע אבני חן, הוא מורשה להיכנס לחדר בו נמצא כוח על המשפר את הלהבה של ספיירו.
פיתוח

המשחק הוא המשכון לספיירו הדרקון, והשני בסדרת ספיירו (אנ'). תחילה נקרא "ספיירו הדרקון 2" בטרם שונה שמו, על בסיס אלמנטים עלילתיים, ל"זעמו של ריפטו". דמותו של ספיירו דובבה בידי טום קני, אשר החליף את קודמו, קרלוס אלזראקי, מהמשחק הקודם. דמויות נוספות דובבו בידי גרג ברגר (אנ'), מליסה דיסני (אנ'), מילטון ג'יימס (אנ'), מרסלו טוברט (אנ'), ומרי לינדה פיליפס.
העבודה על המשחק הוכרזה לראשונה בועדת העסקים והמדיה בלוס אנג'לס, קליפורניה, ב-1999, והוא יצא לאור לראשונה באמריקה הצפונית, ב-2 בנובמבר אותה שנה. אחראית הפיתוח של חברת סוני קומפיוטר אנטרטיינמנט אמרה כי ”ספיירו 2 הוא לא סתם עוד המשכון. השחקנים יתפתו לשקוע בעולמו בזכות האטרקציות הטמונות בו, והם יחוו משחקיות מאתגרת וכיפית יותר ממה שהם חוו אי פעם”.
ביקורת

המשחק זכה לביקורות חיוביות, וקיבל ציון של שמונים ושבעה אחוזים באתר גיימראנקינגס (אנ'). כריס קריימר ממגזין משחקי הווידאו הדור הבא (אנ') תיאר אותו כ”מהכותרת הוא נשמע כמו משחק של ילדים קטנים, אבל יש בו יותר בשר ממה שנראה לעין, והגרפיקה החמודה אולי תגרום לחברה שלך להפסיק להימרח על הפוקימונים המחורבנים האלו”.
במגזין גיימפרו (אנ') נכתב על המשחק ”אם פשוט אהבתם את ספיירו הראשון, או שאתם סקרנים מאוד לגבי השני, אתם לא יכולים לטעות עם ספיירו 2: זעמו של ריפטו. ברגע שמתגברים על החיצוניות החמודה, מתגלה פלטפורמה מדהימה של אקשן והרפתקאות עם הסחורה הדרושה בכדי להפוך את עולם המשחקים למוצלח שוב”.
ביפן שוחרר המשחק תחת השם ”ספיירו אקס ספארקס: סיורי הטונדמו” ב-16 במרץ 2000. מגזין משחקי הווידאו היפני פמיטסו (אנ') העניק לו ציון חיובי של שלושים מתוך ארבעים.
המשחק זכה בפרס המכירות המוזהב של איגוד חומרת הבידור והפנאי (אנ'), המצביע על כך שמכר לפחות כמאתיים אלף יחידות בממלכה המאוחדת בלבד. נכון ל-30 ביוני 2007, מכר המשחק יותר מ-3.4 מיליון יחידות ברחבי העולם. כמו כן זכה בפרס הבימוי האמנותי והאנימציה המרהיבה ביותר בקטגוריית המשחק המשפחתי בטקס ההישגים האינטראקטיביים השלישי (אנ') של האקדמיה לאמנויות ולמדעים אינטראקטיבים.
הערות שוליים

1 2  "ספיירו 2: זעמו של ריפטו", איי. ג'י. אן, 2 בספטמבר 1999; אורכב מהמקור ב-12 באוגוסט 2022.
↑  "ספיירו 2 מגיע לחנויות היום", איי. ג'י. אן, 3 בנובמבר 1999; אורכב מהמקור ב-12 באוגוסט 2022.
↑  "ספיירו 2: זעמו של ריפטו", איי. ג'י. אן, דאג פרי, 19 בנובמבר 1999; אורכב מהמקור ב-12 באוגוסט 2022.
↑  "ספיירו 2: זעמו של ריפטו!", גיימראנקינגס; אורכב מהמקור ב-23 באפריל 2019.
↑  "ספיירו 2: זעמו של ריפטו", הדור הבא, דצמבר 1999; אורכב מהמקור ב-11 בפברואר 2016.
↑  "ספיירו 2, זעמו של ריפטו!", גיימפרו, דצמבר 1999; אורכב מהמקור ב-11 באוקטובר 2018.
↑  "פרסי המכירות של איגוד חומרת הבידור והפנאי", איגוד חומרת הבידור והפנאי; אורכב מהמקור ב-19 במרץ 2009.
↑  "איגוד חומרת הבידור והפנאי: ווי פיט ומריו קארט מגיעים למעמד היהלום בממלכה המאוחדת", גיים דבלופר, אריק קאוילי, 26 בנובמבר 2008; אורכב מהמקור ב-12 באוגוסט 2022.
↑  "סדרת ספיירו הדרקון", לוס אנג'לס טיימס, 26 בנובמבר 2007; אורכב מהמקור ב-12 באוגוסט 2022.
↑  "פרסי טקס ההישגים האינטראקטיביים השלישי", אקדמית האמנויות והמדעים האינטראקטיביים; אורכב מהמקור ב-11 באוקטובר 2000.
↑  "פרסי טקס ההישגים האינטראקטיביים השלישי, פרס המלאכה", אקדמית האמנויות והמדעים האינטראקטיביים; אורכב מהמקור ב-3 בספטמבר 2000.
הטירה של יער הקיץ, עיר הבית הראשונה אליה מגיע השחקן. טירות הן מבנים אופיינים למשחק, ומופיעות הן בערי הבית והן בעולמות השונים אליהם ספיירו מגיע.
כל אחת משלושת ערי הבית של המשחק מכילה כמה וכמה שערים או פורטלים, המובילים לעולמות אחרים, אותם צריך השחקן להשלים על מנת להתקדם. בתמונה נראה השער לעולם גלימר, המקום הראשון אליו מגיע ספיירו עם תחילת המשחק.
בכל אחד מהעולמות אליהם מגיע השחקן, מבקשות ממנו הדמויות לסייע להן בהבסת אויב משותף כלשהו. בין השלבים המפורסמים נמצא פרקטור הילס או הגבעות הסדוקות, אשר התפרסם בשל מנגינת חמת החלילים שבו. בתמונה נראה סאטיר שספיירו הציל מהתאבנות.
דאהמר - מפלצת: סיפורו של ג'פרי דאהמר

| --- | --- |

 סוגה:  דרמה מותחן
 יוצרים:  ראיין מרפי איאן ברנן
 שחקנים:  אוון פיטרס ריצ'רד ג'נקינס מולי רינגוולד מייקל לירנד ניסי נאש
 ארץ מקור:  ארצות הברית ארצות הברית
 שפות:  אנגלית
 מספר עונות:  1 
 מספר פרקים:  10 
 הפקה
 מפיק:  ריילי סמית
 מפיקים בפועל:  ראיין מרפי איאן ברנן קרל פרנקלין אריק הולברג ראשד ג'ונסון אריק קובטון אלכסיס מרטין וודל ג'נט מוק דייוויד מקמילן סקוט רוברטסון
 חברת הפקה:  Ryan Murphy Productions
 הפצה:  נטפליקס
 צלמים:  Jason McCormick 
 מוזיקה:  ניק קייב, וורן אליס 
 שידור
 רשת שידור:  נטפליקס
 תקופת שידור מקורית:  21 בספטמבר 2021
 
"דאהמר - מפלצת: סיפורו של ג'פרי דאהמר" (באנגלית: Dahmer – Monster: The Jeffrey Dahmer Story) היא מיני-סדרה אמריקאית מסוגת דרמת מתח, שנוצרה על ידי היוצרים ראיין מרפי ואיאן ברנן עבור שירות הזרמת המדיה "נטפליקס".
המיני-סדרה עלתה לשירות "נטפליקס" ב-21 בספטמבר 2022, ובאוקטובר 2022, הפכה לסדרה השנייה הפופולרית ביותר בכל הזמנים של נטפליקס, אחרי העונה הרביעית של "דברים מוזרים".
ב-19 בספטמבר 2024 עלתה לשידור עונה שנייה אודות פרשת האחים מננדז (אנ').
תקציר העלילה

המיני-סדרה מגוללת את סיפורו של הרוצח סדרתי והקניבל אמריקאי, ג'פרי דאהמר, שידוע גם בכינויו "הקניבל ממילווקי", דרך נקודת מבטם של קורבנותיו, ולחקור לעומק את הטענות של משפחות הקורבנות לגבי אדישותה של המשטרה בנוגע לפשעיו של דאהמר.
הסדרה חקרה עשרה מקרים, לאורך שנות ה-70, שנות ה-80 ושנות ה-90, בהם דאהמר כמעט נתפס אך בסופו של דבר שוחרר ויצא לחופשי. בנוסף, המיני-סדרה עסקה גם בנושא מעמד הפריווילגיה הלבנה מול מעמד האפרו-אמריקאים, שכן תשעה מתוך קרבנותיו של דאהמר היו אפרו-אמריקאים, ודאהמר עצמו, שהיה בחור לבן ופריווילגי, שוחרר שוב ושוב על ידי השוטרים וכן זוכה על ידי השופטים שהקלו בעונשו לאחר שהואשם בעבריינות קלה.
צוות השחקנים והדמויות > דמויות ראשיות

אוון פיטרס – ג'פרי דאהמר, רוצח סדרתי, עבריין מין וקניבל שרצח 17 גברים בין השנים 1978–1991. היה ידוע בכינויו "הקניבל ממילווקי". את דמותו של ג'פרי בצעירותו מגלם ניק א. פישר.
ריצ'רד ג'נקינס – ליונל הרברט דאהמר, אביו של ג'פרי. את דמותו של ליונל בצעירותו מגלם ג'וש בראטן.
מולי רינגוולד – שרי דאהמר, אשתו של ליונל ואמו החורגת של ג'פרי.
מייקל לירנד – קתרין דאהמר, סבתו של ג'פרי.
ניסי נאש – גלנדה קליבלנד, שכנתו האפרו-אמריקאית של דאהמר, שניסתה ללא הצלחה להתריע על פעילויותיו החשודות של דאהמר בפני הרשויות.
צוות השחקנים והדמויות > דמויות משניות

מייקל ביץ' – דניס מרפי
שון בראון – טרייסי אדוארדס, קורבנו האחרון של ג'פרי, שהצליח להימלט מציפורניו והביא למאסרו.
גרנט הארווי - ראלף מולר
קולבי פרנץ' – פטריק קנדי
מק ברנדט – רוברט רוט
מתיו אלן – ג'וזף גבריש
סקוט מייקל מורגן – ג'ון בלצרזק
קמרון קופרטווייט – סטיבן היקס
פנלופה אן מילר – ג'ויס אנט דאהמר, אמו של ג'פרי ואשתו הראשונה של ליונל. את דמותה של ג'ויס בצעירותה מגלמת סוואנה בראון.
וינס היל-בדפורד – סטיבן טואומי
בלייק קופר גריפין – צ'ארלס
דילון ברנסייד – רונלד פלורס
מאט קורדובה – הבלש ראוס
רודני ברנפורד – טוני יוז
קולין פורד – צ'אז
אייסה גרמן – ספורטאי בלונדיני
הפקה > פיתוח

ב-2 באוקטובר 2020, היוצר ראיין מרפי הכריז על פיתוח והפקת מיני-סדרה שתתמקד בחייו ומותו של הרוצח סדרתי ג'פרי דאהמר עבור שירות הזרמת המדיה של נטפליקס, כחלק מהעסקה שנחתמה בינו לבין נטפליקס בשנת 2018. בנוסף, דווח שהמיני-סדרה תופק על ידי איאן ברנן, שהתסריטאית ג'נט מוק תכתוב את התסריט, ושהבמאי קרל פרנקלין יביים את פרק הפיילוט שלו.
ב-24 במרץ 2021 נודע כי המיני-סדרה תכלול עשרה פרקים.
הפקה > ליהוק

ב-5 באוקטובר 2020, בד בבד עם ההכרזה על הפקת המיני-סדרה, דווח על ליהוקו של ריצ'רד ג'נקינס לגילום דמותו של ליונל הרברט דאהמר, אביו של ג'פרי דאהמר. ב-24 במרץ 2021 הוכרז על ליהוקו של אוון פיטרס לגילום דמותו של ג'פרי דאהמר. עוד פורסם שפנלופי אן מילר תגלם את אמו של ג'פרי ואשתו של ליונל, ג'ויס אנט דאהמר, נייסי נאש תגלם את דמותה של גלנדה קליבלנד, שכנתו של ג'פרי דאהמר, שון בראון יגלם את טרייסי אדוארדס, אחד מקורבנותיו האחרונים של ג'פרי דאהמר, שהצליח להימלט ממנו, ושקולין פורד יגלם את דמותו של צ'אז.
הפקה > צילומים

ככל הנראה, הצילומים התעתדו להתחיל ב-26 בינואר 2021 בלוס אנג'לס, קליפורניה. ב-3 במרץ 2021, דווח על פי "פרודוקשי ויקלי" שצילומי המיני-סדרה יתחילו ב-23 במרץ 2021.
פרסים ומועמדויות

| שנה | פרס | קטגוריה | מועמדים | תוצאה | סימוכין |
| --- | --- | --- | --- | --- | --- |
| 2024 | פרס אמי האמנותי | הליהוק הטוב ביותר למיני סדרה או סרט טלוויזיה או סדרת אנתולוגיה | רוברט ג'יי אולריך, אריק דוסון וקרול קריצר | מועמדות |  |
| 2024 | פרס אמי האמנותי | התלבושות התקופתיות הטובות ביותר במיני סדרה או סדרת אנתולוגיה או סרט | רודי מאנס, מוניקה צ'מברלין, דזמונד סמית' וסוזי פרימן | מועמדות |  |
| 2024 | פרס אמי האמנותי | עיצוב השיער התקופתי הטוב ביותר | שי סנפורד-פונג, מגי הייז ג'קסון, מייקל ס. וורד והוואנה פראט | מועמדות |  |
| 2024 | פרס אמי האמנותי | האיפור התקופתי הטוב ביותר (ללא פרוסטטות) | ג'יג'י וויליאמס ומישל אודרינה קים | מועמדות |  |
| 2024 | פרס אמי האמנותי | עריכת התמונה הטובה ביותר למיני-סדרה או סדרת אנתולוגיה או סרט | סטפני פילו | מועמדות |  |
| 2024 | פרס אמי האמנותי | עריכת הסאונד הטובה ביותר במיני סדרה או סדרת אנתולוגיה, סרט או ספיישל | גארי מגרגיאן, בורג'ה סאו, ברוס טניס, דייוויד קלוץ, סם מונוז ונואל ווט | מועמדות |  |
| 2024 | פרס אמי האמנותי | מיקס הסאונד הטוב ביותר למיני סדרה או סדרת אנתולוגיה או סרט | לורה וויסט, ג'יימי הארדט, ג'ו בארנט ואמנדה בגס | מועמדות |  |
| 2024 | פרס אמי לבידור בפריים טיים | המיני סדרה או סדרת אנתולוגיה הטובה ביותר | דאהמר - מפלצת: סיפורו של ג'פרי דאהמר | מועמדות |  |
| 2024 | פרס אמי לבידור בפריים טיים | השחקן הראשי הטוב ביותר במיני סדרה או סדרת אנתולוגיה או סרט | אוון פיטרס | מועמדות |  |
| 2024 | פרס אמי לבידור בפריים טיים | שחקן המשנה הטוב ביותר במיני סדרה או סדרת אנתולוגיה או סרט | ריצ'רד ג'נקינס | מועמדות |  |
| 2024 | פרס אמי לבידור בפריים טיים | שחקנית המשנה הטובה ביותר במיני סדרה או סדרת אנתולוגיה או סרט | ניסי נאש | זכייה |  |
| 2024 | פרס אמי לבידור בפריים טיים | הבימוי הטוב ביותר במיני-סדרה או סדרת אנתולוגיה או סרט | קרל פרנקלין; פרק: "Bad Meat" | מועמדות |  |
| 2024 | פרס אמי לבידור בפריים טיים | הבימוי הטוב ביותר במיני-סדרה או סדרת אנתולוגיה או סרט | פריז ברקלי; פרק: "Silenced" | מועמדות |  |
הערות שוליים

↑  VanHoose, Benjamin. "Evan Peters Transforms into Serial Killer Jeffrey Dahmer in First Set Photo from Upcoming Series". PEOPLE.com. Archived from the original on January 14, 2022. Retrieved September 21, 2022.
↑  Asatryan, Tigran (September 15, 2022). "'DAHMER - Monster: The Jeffrey Dahmer Story' Netflix Series: What We Know So Far". What's on Netflix. Retrieved September 21, 2022.
↑  Zee, Michaela (September 16, 2022). "Monster Trailer: Evan Peters Embodies Jeffrey Dahmer in Ryan Murphy's Latest Netflix Series". Variety. Retrieved September 21, 2022.
↑  White, Peter (October 11, 2022). Peter White, Peter White, ‘Dahmer’ Becomes Netflix’s Second Biggest Series Ever, Deadline, ‏2022-10-11 (באנגלית אמריקאית). Deadline Hollywood. Retrieved October 12, 2022
↑  Evangelista, Chris (March 24, 2021). "‘Monster: The Jeffrey Dahmer Story’ Will Star Evan Peters as Serial Killer Jeffrey Dahmer". /Film.
1 2  Andreeva, Nellie (March 23, 2021). "‘Monster’: Evan Peters, Niecy Nash, Penelope Ann Miller & More Join Netflix Series From Ryan Murphy & Ian Brennan". Deadline.
↑  Andreeva, Nellie (October 2, 2020). "Netflix Greenlights ‘Monster: The Jeffrey Dahmer Story’ Limited Series From Ryan Murphy & Ian Brennan; Richard Jenkins Co-Stars, Carl Franklin & Janet Mock EP". Deadline.
↑  מערכת mako גאווה, ‏החדש של ריאן מרפי: "מפלצת: סיפורו של ג'פרי דאהמר", באתר ‏מאקו‏, 7 באוקטובר 2020
↑  Asatryan, Tigran (March 24, 2021). "‘Monster: The Jeffrey Dahmer Story’ Netflix Limited Series: What We Know So Far". What's On Netflix.
↑  "Monster: The Jeffrey Dahmer Story (Series)". Production List. December 7, 2020. Archived from the original on January 20, 2021.
↑  "PRODUCTION WEEKLY – ISSUE 1236 – THURSDAY, MARCH 4, 2021 / 234 LISTINGS – 52 PAGES". Production Weekly.
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Joe Otterson, ‘Succession’ Leads Emmy Nominations With 27, ‘Last of Us’ Follows With 24, Variety, ‏2023-07-12 (באנגלית אמריקאית)
| 0 | 1 | 2 |
| --- | --- | --- |
| הקודם: 2021: משחקי הדיונון | פרס בחירת הקהל לתוכנית הבינג' של השנה   2022: דאהמר - מפלצת: סיפורו של ג'פרי דאהמר  | הבא: |
| ראיין מרפי |
| --- | --- | --- |
| טלוויזיה | צעירים לנצח (1999-2001) • ניפ/טאק (2003-2010) • ‏Glee‏ (2009-2015) • אימה אמריקאית (2011-) • הנורמלים החדשים (2012-2013) • מלכות הצעקה (2015-2016) • סיפור פשע אמריקאי (2016-) • אויבות (2018-) • ‏מוקד 911 ‏(2018-)‏ • ‏פוזה ‏(2018-)‏ • ‏הפוליטיקאי ‏(2019)‏ • ‏הוליווד ‏(2020)‏ • ‏ראצ'ד ‏(2020)‏  • ‏הלסטון ‏(2021)‏  • ‏דאהמר - מפלצת: סיפורו של ג'פרי דאהמר ‏(2022)‏ |  |
| קולנוע | לרוץ עם מספריים (2006) • לאכול, להתפלל, לאהוב (2010) • הלב הרגיל (2014) • העיר שפחדה מהשקיעה (2014) • הנערים בחבורה (2020) • הנשף (2020) |  |
תיבת גלטון

מכונת גלטון, כפי שצוירה על ידי פרנסיס גלטון
תיבת גלטון היא מכשיר שהומצא על ידי פרנסיס גולטון כדי להדגים את משפט הגבול המרכזי, ובפרט להדגים כיצד ההתפלגות הבינומית שואפת להתפלגות הנורמלית כאשר הפרמטר n (מספר ההטלות בבינומי) גדל. המכונה מורכבת מלוח אנכי ובו שורות מופרדות של סיכות. כדורים נזרקים מלמעלה, ומקפצים לשמאל ולימין כאשר הם נתקלים בסיכות. לבסוף, הם נאספים לתוך מכלים, כאשר כל מכל הוא ברוחב של כדור אחד. הגובה של עמודות הכדורים בתאים מקרב עקומה פעמונית. משולש פסקל מתאר את מספר המסלולים האפשריים כדי להגיע לכל מכל דרך הסיכות.
התפלגות הכדורים

אם כדור קופץ ימינה k פעמים בדרכו למטה (ושמאלה בסיכות הנותרות) הוא מסיים את המסלול במכל ה-k משמאל. נניח ש-n הוא מספר שורות הסיכות במכונה, מספר המסלולים למכל ה-k נתון על ידי המקדם הבינומי  {n \choose k}. אם ההסתברות לקפוץ ימינה מעל סיכה היא p (ששווה בערך ל-0.5 במכונה חסרת הטיה) ההסתברות של כדור לסיים את המסלול בתא ה-k שווה  {n \choose k}p^{k}(1-p)^{n-k}.
זאת פונקציית ההסתברות של ההתפלגות הבינומית. לפי משפט הגבול המרכזי, ההתפלגות הבינומית מתקרבת להתפלגות הנורמלית כאשר n, מספר שורות הסיכות במכונה, גדול.
העתק פעיל של המכונה (מודל מעט שונה)
בר כוכבא (יישוב)

| --- | --- |
 מדינה:  ישראל ישראל
 מחוז:  מחוז יהודה ושומרון
 תאריך ייסוד:  2019
 גובה:  860 מטרים
 אוכלוסייה:  ‏
  ‑ ביישוב:  12 משפחות (2025)
 קואורדינטות:  31°43′10″N 35°08′53″E﻿ / ﻿31.719444444444°N 35.148055555556°E﻿ / 31.719444444444; 35.148055555556 
  מפת מיקום  מפה מפורטת   (למפת ירושלים מוגדלת) בר כוכבא(למפת ירושלים רגילה) בר כוכבא(למפת הרי ירושלים רגילה) בר כוכבא(למפת הרי ירושלים מוגדלת) בר כוכבא  he tabBackground:;tabBorder:#aaa;defaultTab:0;
 
בר כוכבא (לשעבר: נחל חלץ או נווה אורי) היא התנחלות בגוש עציון, השוכנת מצפון לשדה בועז ומדרום להר גילה. ההתנחלות גובלת ממערב בבתיר, וממוקמת בתוך אתר מורשת עולמית של אונסק"ו "בתיר", הסובב כפר זה.
לפי תוכנית התיישבותית שיזם השר בצלאל סמוטריץ', ההתנחלות מסייעת לרצף טריטוריאלי יהודי בין גוש עציון לירושלים, ומונעת רצף טריטוריאלי פלסטיני בין ולג'ה, בתיר וחוסאן (שטח B) ובין בית לחם (שטח A).
היסטוריה

חלק מהאדמות באזור נרכשו בידי הימנותא בע"מ (חברת בת של הקרן הקיימת לישראל) ב־1969.
בדצמבר 1982 הכריז הממונה על הרכוש הממשלתי והנטוש באזור יהודה ושומרון על כ־500 דונם באזור כרכוש ממשלתי.
ניסיון ראשון להקמת היישוב נעשה בדצמבר 2018 כאשר הוקם מאחז באדמות בסביבה.
בשנת 2019 הוקמה במקום "חוות נווה אורי" בסמוך למקום הירצחה של אורי אנסבכר באדמות קק"ל ובשיתוף עם משפחתה, במטרה למנוע את הבנייה הבלתי חוקית הפלסטינית באזור.
באוגוסט 2019 פונו פלסטינים מאדמות שבבעלות הימנותא באזור.
באוגוסט 2022 ביקרה במקום שרת הפנים איילת שקד ושיבחה את בלימת ההשתלטות הפלסטינית על האדמות, על ידי הקמת החווה.
בסוף 2023 החלה החווה לעבור למיקום חדש, כקילומטר צפון־מערבית ממיקומה הראשון.
ב-28 ביוני 2024, בתגובה לשורה של צעדים שנקטה הרשות הפלסטינית נגד ישראל בעקבות הלחימה ברצועת עזה במלחמת חרבות ברזל, אישר הקבינט המדיני ביטחוני את הסדרת המאחז יחד עם מספר מאחזים נוספים.
ב-8 ביולי 2024 חתם אלוף פיקוד המרכז יהודה פוקס על הצו שקבע את תחום השיפוט של בר כוכבא והוסיף אותו לרשימת היישובים של מועצה אזורית גוש עציון. צוות קו כחול פרסם מפה חדשה של הרכוש הממשלתי באזור, והעמידו על כ־600 דונם.
ב־6 בפברואר 2025 החלו להתגורר כ־10 משפחות בבר כוכבא.
ב־11 בפברואר 2025 ועדת השמות הממשלתית קבעה ליישוב את השם בר כוכבא, בשל קרבתו לביתר, עירו של בר כוכבא.
היסטוריה > ניסיונות פלסטיניים להשתלטות על השטח

מאז שנת 2005 הרס המנהל האזרחי מבנים בלתי חוקיים שבנו פלסטינים מבית לחם בשטח, כאשר הפלסטינים מקימים מחדש את המבנים לאחר שנהרסו מספר פעמיים. במסגרת הניסיונות למניעת ההריסות, טענו הפלסטינים לבעלות על השטח. בג"ץ דחה את העתירה והורה לפנות את המבנים שנבנו ללא היתר. באוגוסט 2019 פונו פלסטינים מהאדמות שבבעלות הימנותא. במאי 2023 נדחתה העתירה לתביעת הבעלות של הפלסטינים על הקרקע ונפסק כי עליהם לשלם להימנותא על השימוש בקרקע.
בשנת 2012 הגישה הרשות הפלסטינית עתירה לאונסק"ו במטרה להכיר בשטח נחל חלץ כאתר מורשת פלסטיני לשימור, כחלק מהמאבק לבניית גדר ההפרדה. בשנת 2014 הכריז אונסק"ו על כל מרחב נחל חלץ כאתר מורשת פלסטיני לשימור בשם "פלסטין: ארץ השמן והיין".
באוגוסט 2021 הרס המנהל האזרחי כביש גישה בלתי חוקי שסללה הרשות הפלסטינית לאורך נחל חלץ, שחיבר בין הכפרים בתיר לחוסאן.
ב־31 ביולי 2024 פונו מספר פלסטינים משטח שבבעלות הימנותא.